**ROMÂNIA**

**JUDEȚUL SATU MARE**

**CONSILIUL LOCAL AL**

**COMUNEI ORAȘU NOU**

**HOTĂRÂREA**

**Nr. 5/2023**

**privind aprobarea preţului de referinţă pe specii/ grupe de specii, pe grade de accesibilitate, sortimente și natura produsului, pentru masa lemnoasă provenită din fondul forestier proprietate publică a UAT Orașu Nou administrat de Ocolul Silvic Negrești Oaș, aferent anului 2023**

Consiliul Local al comunei Orașu Nou, județul Satu Mare, întrunit în ședință ordinară în data de 30.01.2023;

 Având în vedere:

 - adresa nr. 3593 din 27.12.2022 primită de la Ocolul Silvic Negresti Oaș, înregistrată la Primăria comunei Orașu Nou cu nr. 6616/28.12.2022, prin care se solicită aprobarea prețurilor de referință pentru anul 2023, stabilite în condiții de piață, în funcție de specie sau grupă de specii, gradul de accesibilitate, sortiment, natura de produs, care se utilizează pentru calculul APV, aprobarea nivelului maxim al tarifelor pentru prestări de servicii de exploatări forestiere, în scopul exploatării masei lemnoase în regie proprie cu operatori atestați, aprobarea prețului de valorifcare a masei lemnoase către populație pentru anul 2023, respectiv aprobarea volumului maxim ce se poate recolta conform amenajamentului silvic în anul 2023;

 -referatul de aprobare al d-lui primar, înregistrat sub nr. 599/20.01.2023;

 -raportul de specialitate al Serviciului financiar, achiziții publice și autorizarea desfășurării activității de transport local, înregistrat sub nr. 600/20.01.2023;

- avizele Comisiilor de specialitate ale Consiliului local;

Luând act de prevederile art. 59 din Legea nr. 46/2008 privind Codul silvic, republicată, cu modificările și completările ulterioare;

 În conformitate cu prevederile art 1 , art. 6, art. 52 din Regulamentul de valorificare a masei lemnoase din fondul forestier proprietate publică, aprobat prin Hotărârea Guvernului nr. 715/2017, cu modificările și completările ulterioare;

 In temeiul dispoziţiilor art.129 alin. 1, alin.2 lit.a, alin. 14 , art. 139 alin. 3 lit. g și art. 196 alin. 1 lit. a, din Ordonanţa de Urgenţă nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art. 1**. Se aprobă preţul de referinţă pe specii/ grupe de specii, pe grade de accesibilitate, sortimente și natura produsului, pentru masa lemnoasă provenită din fondul forestier proprietate publică a UAT Orașu Nou, administrat de Ocolul Silvic Negrești Oaș, aferent anului 2023, conform anexelor nr.1-5, care fac parte integrantă din prezenta hotărâre.

**Art. 2.** Se aprobă nivelul maxim al tarifelor pentru prestări de servicii de exploatări forestiere, în scopul exploatării masei lemnoase în regie proprie cu operatori economici atestați, stabilite în condițiile reglementărilor în vigoare, conform anexelor 6-8 care fac parte integrantă din prezenta hotărâre.

**Art. 3.** Se aprobă prețul de valorificare a masei lemnoase către populație pentru anul 2023, conform anexei nr. 9 care face parte integrantă din prezenta hotărâre.

 **Art. 4**. Se aprobă volumul maxim de masă lemnoasă de 2952 mc ce se poate recolta conform amenajamentului silvic în anul 2023.

**Art. 5**. Cu ducerea la indeplinire a prezentei se incredințează primarul comunei Orașu Nou.

**Art. 6**. Prezenta se va comunica: Instituției Prefectului – Județul Satu Mare, primarului comunei Orașu Nou, Serviciului financiar, achiziții publice și autorizarea desfășurării activității de transport local și Ocolului Silvic Negresti Oas și se va publica pe site-ul instituției.

Orașu Nou la 30.01.2023

Președinte de ședință Contrasemnează,

 Laszlo REHA Secretar general,

 Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 11*

*nr. total al consilierilor absenți: 2*

*nr. total al consilierilor care participă la dezbateri și la vot: 10*

*voturi pentru: 10*

*voturi împotrivă: 0*

*abțineri: 0*